**סיה קייט איסבל פרלר** (באנגלית: **Sia Kate Isobelle Furler**; נולדה ב-18 בדצמבר 1975), הידועה בשמה הפרטי **סיה**, היא זמרת, פזמונאית, מדבבת ובמאית קולנוע אוסטרלית.

ביוגרפיה
--------

סיה פרלר נולדה ב-18 בדצמבר 1975 באדלייד, אוסטרליה הדרומית. אביה, פיל קולסון, הוא מוזיקאי, ואמה, לואן פרלר, היא מרצה לאומנות. סיה היא אחייניתו של השחקן-זמר קווין קולסון, ושל המוזיקאי קולין האי, חבר בלהקה האוסטרלית Men at Work. סיה סיפרה כי בתור ילדה, היא חיקתה ביצועים של ארית'ה פרנקלין, סטיבי וונדר, וסטינג, שנחשבו כהשפעותיה כצעירה. היא ציינה כי התחילה לצרוך מריחואנה כבר בגיל 13, מה שגרם לה להידרדר לאלכוהוליזם וניסיונות אובדניים. היא למדה בתיכון אדלייד, וסיימה את לימודיה בשנת 1994.

בצעירותה הייתה חלק מהרכב הג'אז פאנק האוסטרלי קריספ, שהוציא שני אלבומים. ב-1997, לאחר שפרשה מההרכב, הוציאה אלבום סולו ראשון בשם OnlySee, שלא נחל הצלחה בכלל כאשר מכר רק 1,200 עותקים. באותה תקופה התארחה באופרת הסבון "קרוב רחוק" בתפקיד עצמה.

קריירה
------

### 1997–2003: זירו 7 ו-Healing Is Difficult

לאחר שעברה לממלכה המאוחדת חתמה חוזה עם סוני מיוזיק, ובשנת 2000 הוציאה את אלבומה השני Healing Is Difficult, שמתוכו יצא הסינגל "Taken For Granted", שהגיע למקום העשירי במצעדים בבריטניה. בעקבות הצלחת האלבום היא הוכרזה על ידי חלקים מהעיתונות הבריטית כלורין היל או כנלי פורטדו הבאה. ברם, היא עזבה את חברת התקליטים שלה ועברה ל-"Go! Beat Records".

סיה, 2006
סיה שרה עם ההרכב הבריטי זירו 7 בשלושת אלבומי האולפן הראשונים שלו ויצאה איתו למספר סיבובי הופעות. באלבום "Simple Things", היא שרה בשירים "Destiny" (אנ') ו-"Distractions". באלבום "When It Falls", היא שרה בשירים "Somersault" ו-"Speed Dial No. 2". באלבום "The Garden", היא שרה בחמישה שירים ובכך הפכה לזמרת המובילה "הבלתי רשמית" של ההרכב.

### 2004–2006: Colour the Small One

ב-2004 הוציאה את אלבומה השלישי, Colour The Small One. האלבום היה אכזבה מבחינה שיווקית, אם כי במשך זמן רב הגדירה אותו סיה כפסגת יצירתה. שירים מתוכו נשמעו בסדרות טלוויזיה וסרטים כמו: "עמוק באדמה" ו"ספיידרמן 2". למרות הכישלון המסחרי, הצליח להגיע בשיאו למקום ה-14 במצעד האלבומים החמים שבארצות הברית.

מן האלבום יצאו חמישה סינגלים שאת כולם כתבה סיה עם כותבים ופזמונאים נוספים. הסינגל הראשון מתוך האלבום "Don't Bring Me Down", לא זכה להצלחה כלל מבחינה מסחרית, אך קיבל שבחים ספורים ממבקרי המוזיקה. לאחר מכן הוציאה את הסינגל השני מתוך האלבום "Breathe Me", הסינגל זכה להצלחה עולמית והפך לאחד משיריה המצליחים ביותר בארצות הברית כאשר מכירותיו שם עומדות על כ-1.2 מיליון עותקים. הסינגל השני החזיר לסיה את תשומת הלב שאיבדה עם צאת האלבום, והוא אף הצליח להיכנס למקום ה-71 במצעד הבריטי. סיה חיכתה בפרק זמן של כחודש עד שהוציאה את הסינגל השלישי מן האלבום, "Where I Belong". השיר לא הצליח לשחזר את הצלחת קודמו, אך בכל זאת נמכר בסדר גודל מצומצם. לאחר מכן הוציאה את שני הסינגלים "Numb" ו-"Sunday", שנכשלו גם כן.

### 2007–2009: Some People Have Real Problems

משחדלה להוציא במשך 3 שנים אלבום אולפן נוסף, התקבלה החלטה שהיא תוציא את אלבום ההופעה הראשון שלה, Lady Croissant. האלבום הכיל בתוכו כמה משיריה הקודמים שיצאו עוד כשהייתה חברה בלהקה זירו 7 ובנוסף, גם את להיטה העולמי הראשון, "Breathe Me". כל השירים מן האלבום בוצעו בהופעה חיה שהתקיימה ב-17 באפריל 2006, כשנה מצאתו של האלבום אל חנויות המוזיקה, והרשתות המקוונות.

לאחר כשנה מצאתו של אלבום ההופעה, הוחלט שתוציא סיה את אלבומה הרביעי, Some People Have Real Problems. האלבום זכה להצלחה עולמית כאשר היה הראשון של הזמרת שהצליח להיכנס למצעד הבילבורד 200, שם התברג במקום ה-26. תחילה הוציאה את הסינגל הראשון ממנו ב-6 בנובמבר 2007, "Day Too Soon". הסינגל היה היחידי מן האלבום שלא זכה להצלחה, כאשר מכירותיו היו בסדר גודל מצומצם, גם כן. הסינגל השני מן האלבום יצא ב-27 במרץ 2008, בשם "The Girl You Lost to Cocaine". שיר זה החזיר את סיה לקדמת הבמה בשנית, כאשר נכנס למצעדים רבים סביב כל רחבי העולם, ואף הגיע למקום ה-8 במצעד שירי הדאנס קלאב שבארצות הברית.

מיד אחרי שהוציאה את הסינגל השני מן האלבום, החליטה סיה כי היא תיקח פסק זמן של כשישה חודשים מצאתו של סינגל שלישי. ב-13 באוקטובר 2008, הכריזה על הסינגל השלישי, "Soon We'll Be Found". עם יציאתו נכנס השיר היישר אל המקום ה-94 במצעד הבריטי, והפך לאחד מהשירים המזוהים ביותר עם הזמרת עד היום. לבסוף, ב-25 בנובמבר באותה שנה, סגרה את האלבום עם הסינגל הרביעי, "Buttons". השיר זכה לתשומת לב רבה ולשבחים רבים ממבקרי המוזיקה, ואף נכנס למקום הראשון במצעד האוסטרלי.

### 2010: We Are Born

ב-2010 יצא אלבומה We Are Born, שהגיע אל המקום ה-37 במצעד הבילבורד 200, וה-2 באוסטרליה. באותה שנה יצא אלבומה השישי של כריסטינה אגילרה, "Bionic" בו השתתפה סיה בכתיבת מספר שירים. הסינגל "You Lost Me", שסיה הייתה שותפה בכתיבתו, הגיע למקום הראשון במצעד שירי הדאנס שבארצות הברית. באותה שנה הקליטה את השיר "My Love", שהופיע בסרט "דמדומים 3: ליקוי חמה". באותה השנה ולצד האלבום החדש, האתר הרשמי של סיה הודיע כי כל ההופעות והקידומים המסחריים שלה בוטלו עד להודעה חדשה, זאת עקב מצבה הבריאותי שהלך והדרדר. בהמשך התברר כי חלתה במחלת גרייבס - הפרעה אוטואימונית, הגורמת בדרך כלל לעודף פעילות של בלוטת התריס, ולכן נאלצה להישאר בביתה ולנוח עד שיחול שיפור במצבה.

### 2011–2013: קריירה ככותבת שירים והמעבר למיינסטרים

ב-2011 כתבה ושרה את השיר "Titanium", שהופק והולחן על ידי דייוויד גטה ונכנס לאלבומו האחרון Nothing but the Beat. השיר נבחר להיות הסינגל השיווקי הראשון מהאלבום והגיע למקומות מכובדים במצעדים רבים בעולם כולל המקום הרביעי במצעד העשור של ישראל. ב-20 בדצמבר יצא קליפ לשיר. בנוסף, הקליטה שיר עם הזמר Flo Rida, שנקרא "Wild Ones". בספטמבר 2012, המשיכה את שיתוף הפעולה עם גטה בשיר "She Wolf (Falling to Pieces)‎". בנוסף, כתבה את השיר "Diamonds" של ריהאנה ו-"Let Me Love You" של ני-יו.

לאחר שעברה שנה, ב-1 באוקטובר 2013, יצא לאור השיר "Elastic Heart", ששימש כסינגל השני מהפסקול לסרט "משחקי הרעב: התלקחות". באותו זמן, ב-22 באוקטובר 2013, יצא לאור אלבומה הרביעי של קייטי פרי, Prism, ובו כתבה סיה את השיר "Double Rainbow". לאחר חודש, ב-5 בנובמבר 2013 יצא האלבום The Marshall Mathers LP 2 של הראפר אמינם, בו השתתפה בשיר "Beautiful Pain" ובשיר "Guts Over Fear", שהפך לשיר הנושא של הסרט "נקודת שוויון".

באותו יום יצא לאור הסינגל השני מתוך אלבומה השמיני של הזמרת בריטני ספירס, Britney Jean, בשם "Perfume", והוא נכתב בשיתוף עם סיה. בנוסף, הוקלטה לו גרסה אקוסטית. באותה שנה כתבה את השיר "Loved Me Back To Life" עבור הזמרת סלין דיון. בהמשך כתבה עם גרג קורסטין את "Radioactive" עבור ריטה אורה. השיר נכלל באלבום בכורתה, Ora.

ב-13 בדצמבר 2013, הוציאה סיה את שירה האחרון לשנת 2013. השיר יצא בהפתעה עם אלבומה החמישי של ביונסה הנושא את שמה, Beyoncé. מתוך האלבום כתבה סיה את השיר "Pretty Hurts", אשר יצא כסינגל וזכה ב-AMA של שנת 2014 כשיר הטוב ביותר בקטגוריית "השפעה חברתית".

### 2014–2015: ‎1000 Forms of Fear

ב-17 במרץ 2014 יצא לאור השיר "Chandelier" כסינגל הראשון מאלבומה השישי, ‎1000 Forms of Fear. השיר זכה להצלחה גדולה כאשר עמד בראש המצעדים אשר אליהם נכנס, ואף הווידאו קליפ שיצא לשיר צבר למעלה מ-2 מיליארד צפיות והפך לשיר ה-21 הנצפה ביותר ביוטיוב, ואף זכה באותה השנה בתואר שיר השנה במצעד הבינלאומי השנתי של גלגלצ.

ב-4 ביולי 2014 יצא האלבום, וממנו הסינגלים "Elastic Heart" ו-"Big Girls Cry" ולהם קליפים המהווים חלק מטרילוגיית הקליפים אשר התחילה עם "Chandelier", בכיכוב הרקדנית מדיסון זיגלר.

בינואר 2015 יצא "Elastic Heart" כסינגל הרביעי מהאלבום. שלושה ימים לאחר פרסומו צבר הקליפ לשיר כ-19 מיליון צפיות. הקליפ עורר ביקורת שלילית רבה, שכן בסרטון נראים מדיסון זיגלר בת ה-12 לבושה בבגד גוף ושיה לה-באף בתחתוני גוף, כלואים בתוך כלוב ורוקדים בתוכו. הועלו טענות רבות כי מדובר בפדופיליה. שבוע לאחר הוצאת הסרטון התנצלה סיה על הסרטון ואמרה כי יש אנשים שלא יכולים להבין את אמנותה. באותו זמן הוציאה את "Eye of the Needle", כסינגל השיווקי הראשון מן האלבום. ב-28 בינואר הוציאה את השיר "Salted Wound", עבור פסקול הסרט "חמישים גוונים של אפור". ב-17 באפריל פרסם המפיק ג'ורג'ו מורודר סינגל בשיתוף עם סיה בשם "Déjà Vu".

ב-14 ביוני 2015 הוציא הראפר טרווי מקוי סינגל בשיתוף עם סיה, "Golden".

### 2015–2016: This Is Acting

ב-24 בספטמבר 2015 יצא השיר "Alive", הסינגל הראשון מאלבום האולפן השביעי של סיה, This Is Acting, אשר כולל ביצועים של שירים שכתבה עבור אמנים אחרים ונדחו, כגון ריהאנה, ביונסה, קייטי פרי, שאקירה, דמי לובאטו ואדל. ב-6 בינואר 2016, יצא לאור הסינגל השיווקי הראשון מתוך האלבום, "Reaper". ב-29 בינואר 2016 יצא האלבום, עם הסינגל הראשון "Alive" והסינגל השני "Cheap Thrills" (אשר נכתב במקור עבור ריהאנה), בביצוע משותף עם שון פול, אשר זכה בתואר שיר השנה של גלגלצ (הפעם השנייה שסיה זוכה בתואר זה), השיר "Broken Glass" ועוד רבים אחרים.

סיה שרה את שיר הנושא של הסרט "מוצאים את דורי", "Unforgettable" (שבוצע במקור על ידי נט קינג קול).
סיה הייתה גם לאחת מכותבות השיר "Try Everything", בביצועה של הזמרת הקולומביאנית שאקירה מתוך הסרט "זוטרופוליס".

ב-11 באוגוסט 2016 הופיעה סיה בישראל במסגרת סיבוב הופעות עולמי לעיני כ-44,000 צופים בפארק הירקון. ההופעה זכתה לביקורות שליליות ברשתות החברתיות ובתקשורת הישראלית, עקב המופע הקצר שארך כשעה, וחוסר התקשורת עם הקהל. נגד מפיקי המופע הוגשו שתי תובענות ייצוגיות. לאחר המאורעות ב-6 בספטמבר 2016, יצא לאור הסינגל "The Greatest", סינגל ראשון מתוך מהדורתו המחודשת של האלבום "This Is Acting", ולאחר מכן ב-21 באוקטובר 2016, יצאה מהדורתו המחודשת של האלבום This Is Acting, המהדורה כוללת 7 שירים חדשים, גרסת סולו (וגם רגילה, עם הראפר קנדריק לאמאר) לסינגל "The Greatest", ורמיקס לשיר "Move Your Body". את האלבום סיימה סיה עם הסינגל השיווקי הרביעי והאחרון, "Unstoppable".

### 2017–2019: שיתופי הפעולה, LSD ו-Everyday Is Christmas

ב-1 באוגוסט 2017, עברה סיה מחברת תקליטי RCA, לחברת התקליטים אטלנטיק רקורדס. לאחר ההחלפה הוציאה סיה את "Never Give Up", שנכלל בפסקול הסרט "Lion".

ב-3 בפברואר 2017, יצא לאור שיתוף הפעולה הראשון של סיה עם ברוק קנדי, "Living Out Loud". השיר זכה להצלחה מתונה בעולם והגיע בשיאו למקום ה-4 במצעד שירי הדאנס שבארצות הברית. לאחר מכן ב-10 במרץ, הודיעה סיה ברשתות החברתיות כי עתיד לצאת שיתוף פעולה נוסף עם המפיק סטארגייט והזמרת האמריקאית פינק בשם, "Waterfall". לאחר ההצלחה שלה זכתה סיה עם שיריה הקודמים, הוציאה סיה שיר בשם "To Be Human", אשר נכלל בפסקול הסרט "וונדר וומן".

כשסגרה סיה את האלבום "This Is Acting", עם הסינגל הרביעי והאחרון מתוכו "Move Your Body", היא הוציאה סינגל חדש שלא נכלל באלבום בשם "Free Me". הסינגל לא זכה להצלחה רבה, ולבסוף הוחלט שלא לצלם לו גם וידאו קליפ. ב-7 בספטמבר 2017, הוציאה לאור בשיתוף עם זאין מאליק סינגל הנושא את השם "Dusk Till Dawn". באותו היום עלה הקליפ של השיר לערוצו של מאליק, שם סיה לא נכללה. ב-15 בספטמבר הוציאה סיה את "Rainbow", סינגל מתוך פסקול הסרט "הפוני הקטן שלי". ארבעה ימים לאחר מכן עלה הקליפ המלא בעמוד הפייסבוק של אנטרטיינמנט ויקלי, ובערוץ היוטיוב של סיה.

ב-30 באוקטובר 2017 הוציאה סיה את "Santa's Coming for Us" - הסינגל המוביל מתוך אלבום האולפן השמיני שלה ואלבום חג המולד הראשון שלה, Everyday Is Christmas, שיצא ב-17 בנובמבר.
האלבום מכיל שירי חג מולד, שאת כולם כתבה והלחינה סיה עם גרג קורסטין. מתוך האלבום בלט השיר "Everyday Is Christmas".

ב-2018 סיה התחברה לזמר לאברינת'(אנ') ולדיג'יי דיפלו והשלושה הקימו את ההרכב LSD. הם הוציאו 5 סינגלים: "Genius",‏ "Audio", ‏"Thunderclouds" ,Mountains" ו-"No New Friends"' וב-12 באפריל 2019, הוציאו את האלבום המשותף שלהם "Labrinth, Sia & Diplo Present... LSD", שמכיל 10 רצועות.

### 2020–הווה: Music ו-Reasonable Woman

ב-2 במאי 2020, הוציאה סיה את הסינגל "Saved My Life" הראשון מתוך אלבום האולפן התשיעי לסרט שכתבה וביימה "Music – Songs from and Inspired by the Motion Picture", שצפוי לצאת ב-12 בפברואר 2021. ב-20 במאי הוציאה סיה את הסינגל השני מתוך האלבום, "Together".

ב-24 בספטמבר, הוציאה את הסינגל השלישי "Courage to Change" מתוך אלבום הפסקול. ב-19 בנובמבר, הוציאה את הסינגל הרביעי "Hey Boy". באותו יום יצא טיזר טריילר ראשון לסרטה הראשון כבמאית "Music" בכיכובה של קייט הדסון.

חיים אישיים
-----------

סיה התוודתה בתוכנית הרדיו של הווארד סטרן כי היא אלכוהוליסטית וכי אובחנה כסובלת מהפרעה דו-קוטבית, ובנוסף כי ניסתה להתאבד ב-2010. בחשבון הטוויטר שלה נמסר כי היא לקתה במחלת גרייבס. ב-2019 הצהירה סיה כי היא סובלת מתסמונת אהלרס דנלוס.

סיה תיארה עצמה כגמישה מבחינה מינית, ככזו שקיימה קשרים עם גברים ועם נשים ומזדהה בתור פאנסקסואלית מוצהרת. היא הייתה נשואה ליוצר הסרטים אריק אנדרס לאנג, ובדצמבר 2016, הם נפרדו.

סיה מנהלת אורח חיים טבעוני, והשתתפה בפרסומת של ארגון זכויות בעלי החיים "PETA".

בשנת 2020, סיפרה סיה בריאיון למגזין GQ שהיא "החליטה להיות רווקה עד סוף חייה." היא אם לשני בנים שאימצה. ב-1 ביולי, חשפה סיה שהפכה לסבתא, אחרי שלאחד מבניה נולדו זוג תאומים.

במאי 2023, נישאה סיה לדן ברנרד, בטקס אינטימי בפורטופינו שבריביירה האיטלקית. בנוסף, כאשר השתתפה בפודקאסט באותו החודש, חשפה סיה שהיא אובחנה כנמצאת על הספקטרום האוטיסטי.

דיסקוגרפיה
----------

 ערכים מורחבים – **דיסקוגרפיה של סיה, LSD**  

### אלבומי אולפן

* 1997: *OnlySee*
* 2001: *Healing Is Difficult*
* 2004: *Colour the Small One*
* 2008: *Some People Have Real Problems*
* 2010: *We Are Born*
* 2014: *1000 Forms of Fear*
* 2016: *This Is Acting*
* 2017: *Everyday Is Christmas*
* 2021: *Music – Songs from and Inspired by the Motion Picture*
* 2024: *Reasonable Woman*

### אלבומי אוסף

* 2012: *Best Of...*

הופעות
------

### סיבובי הופעות

* 2010–2011: *We Meaning You Tour*
* 2011: *We Are Born Tour*
* 2016–2017: *Nostalgic for the Present Tour*

קישורים חיצוניים
----------------

ויקישיתוף מדיה וקבצים בנושא **סיה** בוויקישיתוף
* 

* אתר האינטרנט הרשמי של סיה (באנגלית)
* סיה, ברשת החברתית פייסבוק

* סיה, ברשת החברתית אקס (טוויטר)

* סיה, ברשת החברתית אינסטגרם

* סיה, ברשת החברתית טיקטוק

* סיה, ברשת החברתית VK

* סיה, סרטונים בערוץ היוטיוב

* סיה, במסד הנתונים הקולנועיים IMDb (באנגלית)

* סיה, באתר אייטונס (באנגלית)

* סיה, באתר ספוטיפיי

* סיה, באתר סאונדקלאוד (באנגלית)

* סיה, באתר Last.fm (באנגלית)

* סיה, באתר AllMusic (באנגלית)

* סיה, באתר MusicBrainz (באנגלית)

* סיה, באתר דיזר

* סיה, באתר Discogs (באנגלית)

* סיה, באתר Songkick (באנגלית)

* סיה, באתר Genius

* סיה, באתר בילבורד (באנגלית)

* סיה, באתר טיידל (באנגלית)
* דיוויד לרנר, סיה בושה: זמרת מכוערת? שימי שקית על הראש, באתר nrg‏, 22 ביוני 2014
* יפתח אילון, עכבר העיר אונליין, עמוק באדמה: הבחירות האומללות של סיה, באתר הארץ, 2 ביולי 2012 סרטונים
* עמית פרץ, 15 עובדות שלא ידעתם על סיה, באתר פרוגי, 20 בדצמבר 2014
* עמי פרידמן וענת טייכר, בשיאה: למה אסור לפספס את המופע של סיה, באתר ynet, 5 ביוני 2016
* אמיר בוגן, סיה בהופעה בניו-יורק: מוזר, חרדתי, מקסים, באתר ynet, 25 ביולי 2016

הערות שוליים
------------

1. ↑  Wayback Machine, web.archive.org, ‏2010-11-05
2. ↑  Peter Craven, Kevin Colson confesses all of his career in starry firmament, The Sydney Morning Herald, ‏2014-09-26 (באנגלית)
3. ↑  אסף נבו, ‏1823,856 סיה: "ניסיתי להתאבד, עישנתי גראס בגיל 13, התמכרתי לאלכוהול", באתר ‏מאקו‏, 13 ביולי 2014
4. ↑  Sia's first album onlysee - Boy Princess, ‏2016-01-06
5. 1 2 3  Sia, Billboard
6. ↑  Knopper, Steve (2014-04-18). "Sia Furler, the Socially Phobic Pop Star". *The New York Times* (באנגלית אמריקאית). ISSN 0362-4331. נבדק ב-2017-10-16.
7. ↑  Sia | full Official Chart History | Official Charts Company, www.officialcharts.com (באנגלית)
8. ↑  Sia: Lady Croissant Album Review | Pitchfork, pitchfork.com (באנגלית)
9. ↑  Lady Croissant by Sia on Apple Music, itunes.apple.com
10. ↑  pictures | SiaMusic.net, ‏2010-08-22
11. ↑  WebCite query result, www.webcitation.org (באנגלית)
12. ↑  The Girl You Lost To Cocaine (20... | Sia | MP3 downloads | 7digital België, ‏2015-01-10
13. ↑  The Official UK Charts Company : TOP 100 SINGLES CHART, ‏2008-10-23
14. ↑  Soon We'll Be Found - Sia | Songs, Reviews, Credits | AllMusic, AllMusic
15. ↑  WebCite query result, www.webcitation.org (באנגלית)
16. ↑  c=AU; o=Commonwealth of Australia; ou=National Library of Australia, Pandora Archive - Preserving and Accessing Networked Documentary Resources of Australia, pandora.nla.gov.au, ‏May 1999 (באנגלית)
17. ↑  סיה במופע ולא ניתן לראותה? באתר פרוגי, 11 ביוני 2014
18. ↑  נווה קולישר, סיה באלבום חדש, מניחה את הפחדים על השולחן, באתר פרוגי, 7 ביולי 2014
19. ↑  מיכל קליינברג, סיה בפארק הירקון: ההופעה הכי מאתגרת שהייתה כאן, באתר חדשות 13, 12 באוגוסט 2016
20. ↑  "סיה אכזבה את המעריצים בפארק הירקון | ישראל היום". *ישראל היום*. נבדק ב-2017-10-16.
21. ↑  גל אוחובסקי, ‏סיה בישראל 2016: עומדת מאחור עם וידיאו מוקלט, באתר ‏מאקו‏, 11 באוגוסט 2016;  
עמית קוטלר, סיה בישראל: יצאנו עם פה פעור, בקטע רע, באתר ynet, 12 באוגוסט 2016
22. ↑  רז ישראלי, שתי תביעות ייצוגיות נגד מפיקי המופע של סיה, באתר nrg‏, 15 באוגוסט 2016
23. ↑  Sia: This Is Acting Album Review | Pitchfork, pitchfork.com (באנגלית)
24. ↑  This Is Acting (Deluxe Version) by Sia on Apple Music, itunes.apple.com
25. ↑  SiaVEVO (2016-09-09), *Sia - The Greatest (Audio) ft. Kendrick Lamar*, נבדק ב-2017-10-16
26. ↑  SiaVEVO (2017-01-12), *Sia - Move Your Body (Single Mix) [Lyric]*, נבדק ב-2017-10-16
27. ↑  Atlantic Records Sia, Atlantic Records Official Website (באנגלית)
28. ↑  Sia (2017-01-03), *Sia - Never Give Up (from the Lion Soundtrack) [Lyric Video]*, נבדק ב-2017-10-16
29. ↑  *Lion*, 2017-01-06, נבדק ב-2017-10-16
30. ↑  "Brooke Candy: Sia is One of the Most Important Artists In the World Right Now". *Noisey* (באנגלית). 2016-03-08. נבדק ב-2017-10-16.
31. ↑  brookecandyVEVO (2017-03-27), *Brooke Candy - Living Out Loud ft. Sia*, נבדק ב-2017-10-16
32. ↑  "Brooke Candy". *Billboard*. נבדק ב-2017-10-16.
33. ↑  "Stargate Blasts Off: Super-Producers On How Pink & Sia Helped Launch Their New Career". *Billboard*. נבדק ב-2017-10-16.
34. ↑  WaterTower Music (2017-05-25), *Sia - To Be Human feat. Labrinth - (From The Wonder Woman Soundtrack) [Official]*, נבדק ב-2017-10-16
35. ↑  "Sia Channels Her Inner 'Wonder Woman' with New 'To Be Human' Single for Soundtrack: Listen". *Billboard*. נבדק ב-2017-10-16.
36. ↑  "Sia's 'Free Me' Video Stars Zoe Saldana & Julianne Moore in Dramatic Story Benefitting #endHIV Campaign". *Billboard*. נבדק ב-2017-10-16.
37. ↑  Zayn Malik (@zayn) • Instagram photos and videos, www.instagram.com (באנגלית)
38. ↑  SIA (@siamusic) • Instagram photos and videos, www.instagram.com (באנגלית)
39. ↑  ZaynVEVO, YouTube
40. ↑  ZaynVEVO (2017-09-07), *ZAYN - Dusk Till Dawn ft. Sia*, נבדק ב-2017-10-16
41. ↑  "Sia – "Rainbow"". *Spin*. 2017-09-15. נבדק ב-2017-10-16.
42. ↑  EW.com, EW.com (באנגלית)
43. ↑  SiaVEVO, YouTube
44. ↑  "Christmas Album Preview 2017: Sia, Hanson, Lindsey Stirling and More". *Billboard*. נבדק ב-2017-10-16.
45. ↑  "I SMOKED TOO MUCH POT AS A KID" - MUSICIAN SIA SPEAKS OUT ABOUT BIPOLAR DIAGNOSIS
46. ↑  Sia Furler, the Socially Phobic Pop Star, nytimes, ‏18-04-2014 (באנגלית)
47. ↑  Sia Furler: Fame does not become her, theage, ‏18-06-2010 (באנגלית)
48. ↑  "SameSame.com.au – Australia's No. 1 gay and lesbian site". *samesame.com.au*. אורכב מ-המקור ב-2017-02-24. נבדק ב-2016-08-06.
49. ↑  טל אסבט‏, הדרישה המוגזמת של סיה לקראת הגעתה לארץ, באתר וואלה!‏, 4 באוגוסט 2016
50. ↑  סיה, "Here's some great reasons to go vegan!", ‏29-09-2014 (באנגלית)
51. ↑  14 Hours Inside the Relentless, Often-Shirtless World of Diplo, gq, ‏13-01-2020 (באנגלית)
52. ↑  Sia opens up about adopting 2 teenage sons, today, ‏20-05-2020 (באנגלית)
53. ↑  Sia becomes grandmother at 44 after adopted teenage son welcomes 'two babies', edition, ‏01-07-2020 (באנגלית)
54. ↑  Schillaci, Sophie (9 במאי 2023). "Sia Marries Dan Bernard in Intimate Surprise Wedding". *ET Online*. נבדק ב-9 במאי 2023. `{{cite web}}`:  (עזרה)
55. ↑  סיה חושפת: "אני על הספקטרום האוטיסטי", באתר ‏מאקו‏, 30 במאי 2023

| סיה |
| --- |
| דיסקוגרפיה • פרסים ומועמדויות • שירים |
| אלבומי אולפן | *OnlySee* • *Healing Is Difficult* • *Colour the Small One* • *Some People Have Real Problems* • *We Are Born* • *1000 Forms of Fear* • *This Is Acting* • *Everyday Is Christmas* • *Music – Songs from and Inspired by the Motion Picture* • *Reasonable Woman* |
| אלבומי הופעה | *Lady Croissant* |
| אלבומי אוסף | *Best Of...* |
| אלבומי וידאו | *TV Is My Parent* |
| סיבובי הופעות | We Meaning You Tour • We Are Born Tour • Nostalgic for the Present Tour |
| ערכים קשורים | LSD • Zero 7 • Maddie Ziegler |

| סיה – שירים |
| --- |
| *Healing Is Difficult* | "Taken for Granted" • "Little Man" • "Drink to Get Drunk" |
| *Colour the Small One* | "Don't Bring Me Down" • "Breathe Me" • "Where I Belong" |
| *Some People Have Real Problems* | "The Girl You Lost to Cocaine" • "Soon We'll Be Found" • "Buttons" |
| *We Are Born* | "You've Changed" • "Clap Your Hands" • "Bring Night" |
| *1000 Forms of Fear* | "Chandelier" • "Eye of the Needle" • "Big Girls Cry" • "Elastic Heart" • "Fire Meet Gasoline" |
| *This Is Acting* | "Bird Set Free" • "Alive" • "Unstoppable" • "Cheap Thrills" • "Reaper" • "The Greatest" • "Move Your Body" |
| *Everyday Is Christmas* | "Santa's Coming for Us" • "Everyday Is Christmas" • "Snowman" |
| *Music* | "Saved My Life" • "Together" • "Courage to Change" • "Hey Boy" • "Floating Through Space" |
| שירי פסקולים | "You're Never Fully Dressed Without a Smile" • "California Dreamin'" • "Never Give Up" • "Angel by the Wings" • "To Be Human" • "Rainbow" • "Helium" • "Original" |
| סינגלים אחרים | "Under the Milky Way" • "Free Me" • "Flames" |
| השתתפות בשירים | "Destiny" • "Somersault" • "I Love It" • "Titanium" • "Wild Ones" • "She Wolf (Falling to Pieces)" • "Battle Cry" • "Guts Over Fear" • "Déjà Vu" • "Golden" • "Bang My Head" • "Living Out Loud" • "Waterfall" • "Dusk Till Dawn" • "That's Life" • "On" • "Exhale" • "Let's Love" • "Del Mar • "Cold" |
| שירים אחרים | "I Go to Sleep" • "Beautiful Pain" • "The Whisperer" • "Like a River Runs" • "Start a War" • "Wolves" • "Satisfied" |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007408572205171
* BIBSYS: 13029235
* BNE: XX4876048
* BnF: cb142271322 (data)
* GND: 141565349
* ISNI: 0000 0001 2198 0931
* LCCN: no2004009719
* MusicBrainz: 2f548675-008d-4332-876c-108b0c7ab9c5
* NDL: 001304869
* NKC: xx0124340
* NLA: 35592306
* NTA: 42156850X
* RERO: 02-A018874155
* SUDOC: 165962828
* VIAF: 182149066599965601926
* WorldCat: lccn-no2004009719

 |